EkBass/fiwiki-20250220-pages-articles huggingface dataset:
Hetekuirisammal

Hetekuirisammal (Calliergon giganteum) on melko yleinen pohjoisen pallonpuoliskon tundralla kasvava sammal. Hetekuirisammal kuuluu väkäsammalten heimoon ja Calliergon-sukuun. == Ulkonäkö ja koko == Hetekuirisammal on väriltään ruskea, ja sen varsissa on paljon pieniä lehtiä. Kasvi ei kuki. Hetekuirisammal on erittäin hidaskasvuinen, sillä se kasvaa ainoastaan senttimetrin vuodessa. Sen sijaan kasvi on pitkäikäinen, sillä se voi elää kuudesta yhdeksään vuotta. Kasvin lehdet elävät neljävuotiaiksi. Kasvaessaan hetekuirisammal varastoi ravinteita, että keväällä uudet lehdet voivat kasvaa nopeasti. Hidaskasvuisuus ja pitkäikäisyys saattavat johtua tundran kylmyydestä ja lyhyestä kasvukaudesta. == Elinympäristö == Hetekuirisammal kasvaa tundralla, jossa on talvisin ankarat pakkaset ja pimeää. Kesälläkään lämpötila ei usein nouse yli 10 asteeseen. Kesät ovat myös pilvisiä, jonka vuoksi kasvi saa vain vähän auringonvaloa. Tundralla ei myöskään juurikaan sada ja ravinteista on puutetta. Hetekuirisammal kasvaa tundralla sijaitsevien kirkasvetisten järvien pohjissa ja soiden ympäristössä. Veden alla kasvaessaan kasvi on suojassa kylmyydeltä ja kuivuudelta. == Käyttö == Muuttavat eläimet, kuten linnut, käyttävät hetekuirisammalta ravintonaan. == Lähteet == == Aiheesta muualla == *ITIS: Calliergon giganteum Luokka:Väkäsammalet (heimo)
Maastohiihdon maailmancup 1997–1998

Maastohiihdon maailmancup 1997–1998 oli historian 19. virallinen maastohiihdon maailmancup-kausi. Se alkoi Beitostölenistä 22. marraskuuta 1997 ja päättyi Oslossa 14. maaliskuuta 1998. Miesten kokonaiscupin voitti norjalainen Thomas Alsgaard, naisten puolella voittoon ylsi venäläinen Larisa Lazutina. == Loppupisteet == === Miesten kokonaiscup === Hiihtäjä Pisteet 1\. Thomas Alsgaard 790 2\. Bjørn Dæhlie 678 3\. Vladimir Smirnov 431 4\. Mihail Botvinov 330 5\. Jari Isometsä 316 6\. Fulvio Valbusa 310 7\. Mika Myllylä 308 8\. Erling Jevne 292 9\. Silvio Fauner 273 10\. Mathias Fredriksson 268 === Naisten kokonaiscup === Hiihtäjä Pisteet 1\. Larisa Lazutina 773 2\. Bente Skari 625 3\. Stefania Belmondo 544 4\. Anita Moen 462 5\. Marit Mikkelsplass 416 6\. Olga Danilova 363 7\. Trude Dybendahl 333 8\. Iryna Taranenko-Terelja 329 9\. Julija Tšepalova 314 10\. Nina Gavriljuk 279 == Lähteet == * Tulokset FIS:n tietokannassa * Miesten maailmancup-pisteet FIS:n tietokannassa * Naisten maailmancup-pisteet FIS:n tietokannassa 1998 Luokka:Vuoden 1997 urheilu Luokka:Vuoden 1998 urheilu
Witold Pilecki

Witold Pilecki (13. toukokuuta 1901 Aunus, Venäjä – 25. toukokuuta 1948 Varsova, Puola) oli puolalainen vastarintataistelija ja sotilas. Vuonna 1939 marraskuussa Pilecki perusti yhdessä useiden Puolan armeijan upseereiden ja siviilien kanssa maanalaisen sotilaallisen vastarintaryhmittymän nimeltä Tajna Armia Polska (TAP), eli Puolan salainen armeija. Kun Puolan vastarintaliike sai tietää, että saksalaiset tekivät uutta vankileiriä, Pilecki ehdotti että hän soluttautuisi leirille, jotta voisi kerätä sieltä tietoja ja järjestää vastarintaa. Pilecki pidätettiin syyskuussa 1940, kun hän esiintyi vastarintaliikkeen jäsen Tomasz Serafinskina. Pilecki päätyi Auschwitzin vankileirille. Leirillä Pileckin armeijan nimeksi tuli Zwiazek organizacji wojskowych, sotilaallisten organisaatioiden liitto, ZOW. Pilecki halusi lähettää tietoa Auschwitzista ja Birkenausta maailmalle. Hän onnistui rakentamaan radiolähettimen, joka oli toiminnassa puoli vuotta. Organisaation tarkoitus Auschwitzissa oli hankkia uutisia organisaation jäsenille ulkopuolelta, hankkia ruokaa ja muita tarvikkeita sekä lähettää raportteja ulkopuolelle. Yksi organisaation päätavoitteista oli myös kerätä ryhmä, joka olisi tarvittaessa valmis aseelliseen kapinaan ja valtaamaan leirin. Vaikka ryhmä oli Pileckin mukaan valmis valtaamaan leirin, se ei saanut ulkopuolelta tukea. Pilecki pakeni Auschwitzista 26. huhtikuuta 1943 kahden muun vangin kanssa hankkimalla yövuoron leipomosta. Pakoa varten he olivat saaneet kopion leipomon takaoven avaimesta ja he olivat keksineet miten oven edessä ollut salpa saadaan pois. Mukanaan heillä oli myös siviilivaatteiden lisäksi sinihappoampullit kiinni jäämisen varalle. Paettuaan Auschwitzista Pilecki toimi Puolan Kotiarmeijan tiedustelijana sekä osallistui Varsovan kansannousuun vuonna 1944. Puolan kommunistihallinto vangitsi Pileckin länsimaiden vakoojana ja hänet teloitettiin vuonna 1948 Puolan pakolaishallitukselle työskentelemisestä. Pilecki oli kuollessaan 47-vuotias. Hänen lapsensa saivat tietää vasta 1990-luvulla, että heidän isänsä oli sankari. Ennen sitä he olivat luulleet häntä valtion viholliseksi. Witoldin tarina on usein jäänyt pois kaikista muista paitsi Puolan historiankirjoista. Vasta viime vuosina hänen tarinansa on alkanut tulla tunnetuksi muualla Euroopassa. Ruotsalaisen power metal -yhtye Sabatonin albumilla Heroes oleva kappale "Inmate 4859" kertoo Pileckistä. == Lähteet == * Tieteen kuvalehden Historia-lehti 5/2008 *Vapaaehtoisena Auschwitziin: vastarintaliikkeen soluttautujan uskomaton tarina (Suom. 2016) *Mies joka murtautui Auchwitziin kirja kirjoittanut: Jack Fairweather (Suom. 2021) Luokka:Puolalaiset sotilaat Luokka:Puolan vastarintaliikkeen henkilöt Luokka:Vuonna 1901 syntyneet Luokka:Vuonna 1948 kuolleet Luokka:Puolalaiset teloitetut
Mk 84

Mk 84 on yhdysvaltalainen sirpalepommi. Pommi otettiin käyttöön 1960-luvulla Vietnamin sodan aikana. Pommista tuli yleisesti käytetty raskas lentopommi. Pommin pituus on 3280 mm ja halkaisija 458 mm. Sen nimellispaino on 925 kg (eli 2 039 naulaa; toisen lähteen mukaan 1 970 naulaa). Pommin todellinen paino vaihtelee jonkin verran käytetyn sytyttimen ja siivekkeiden mukaan. Pommin latauksena on 429 kiloa tritonaalia. Pommin yksikköhinta on 3 100 Yhdysvaltain dollaria. Reutersin mukaan Yhdysvallat on toimittanut 14 000 Mk 84 -pommia Israeliin kesäkuun 2024 loppupuolelle tultaessa, meneillään olevan Israelin ja Palestiinan valtion Gazan kaistalla toimivan islamilaisen vastarintajärjestö Hamasin välisen Gazan sodan (2023–) aikana. == Lähteet == Luokka:Lentopommit
Bed of Nails

Bed of Nails on Alice Cooperin kappale vuodelta 1989. Se oli Trash-albumin toinen singlevalinta. Kappale ei menestynyt kuitenkaan yhtä hyvin kuin "Poison", hänen edellinen hittinsä. Suomessa se nousi virallisen singlelistan sijalle 4. Sen ovat säveltäneet Alice Cooper, Desmond Child ja Diane Warren. Sen kesto on 4:20, ja se on albumin kuudes kappale. Children of Bodom on tehnyt kappaleesta cover-version, joka löytyy vuonna 2009 julkaistulta albumilta Skeletons in the Closet. == Lähteet == Luokka:Alice Cooperin kappaleet Luokka:Vuoden 1989 kappaleet Luokka:Desmond Childin säveltämät kappaleet
Klaus Kröll

Klaus Kröll (s. 24. huhtikuuta 1980 Öblarn, Steiermark, Itävalta) on itävaltalainen alppihiihtäjä, joka on erikoistunut syöksylaskuun ja supersuurpujotteluun. Kröll voitti junioreiden MM-kilpailuissa 1999 kultaa syöksylaskussa sekä 2000 kultaa supersuurpujottelussa ja hopeaa syöksylaskussa. Torinon olympialaisissa 2006 hän oli syöksylaskussa 22:s. Val d'Isèren MM-kilpailuissa 2009 hän sijoittui sekä syöksylaskussaKucera syöksyi yllätyskultaan Yle 7.2.2009 Viitattu 9.2.2009 että supersuurpujottelussa kymmenenneksi. Vancouverin olympialaisissa 2010 hän oli syöksylaskussa yhdeksäs ja Garmisch-Partenkirchenin MM-kilpailuissa 2011 samassa lajissa yhdestoista. Schladmingin MM-kilpailuissa 2013 hän sijoittui syöksylaskussa neljänneksi. Sotšin olympialaisissa 2014 hän oli syöksylaskussa 22:s. Maailmancupissa Kröll saavutti ensimmäisen palkintosijansa oltuaan toinen Val d'Iseren syöksylaskussa 14. joulukuuta 2002. Ensimmäisen voittonsa hän sai Kitzbühelin supersuurpujottelussa 23. tammikuuta 2009. Kaudella 2011–2012 hän voitti syöksylaskun kokonaiskilpailun. == Maailmancupin palkintosijat == *Syöksylasku **Kausi 2002–2003: Val d'Isere toinen **Kausi 2005–2006: Garmisch-Partenkirchen toinen **Kausi 2007–2008: Kvitfjell kolmas **Kausi 2008–2009: Bormio toinen, Kitzbühel kolmas, Kvitfjell voitto; syöksycupin kokonaispisteissä toinen **Kausi 2009–2010: Kvitfjell kolmas **Kausi 2010–2011: Wengen voitto, Chamonix kolmas, Kvitfjell toinen; syöksycupin kokonaispisteissä kolmas **Kausi 2011–2012: Beaver Creek kolmas, Bormio kolmas, Kitzbühel kolmas, Chamonix voitto, Kvitfjell voitto; syöksycupin voitto **Kausi 2012–2013: Lake Louise kolmas, Wengen toinen, Garmisch- Partenkirchen kolmas, Kvitfjell kolmas; syöksycupin kokonaispisteissä toinen **Kausi 2013–2014: Lake Louise toinen **Kausi 2015–2016: Wengen kolmas *Supersuurpujottelu **Kausi 2008–2009: Kitzbühel voitto **Kausi 2010–2011: Kvitfjell toinen **Kausi 2011–2012: Kvitfjell voitto; supersuurpujottelucupin kokonaispisteissä viides *Maailmancupin kokonaiskilpailu **Kausi 2010–2011: kymmenes **Kausi 2011–2012: seitsemäs == Lähteet == * === Viitteet === == Aiheesta muualla == *Virallinen sivusto Luokka:Itävaltalaiset alppihiihtäjät Luokka:Vuonna 1980 syntyneet Luokka:Elävät henkilöt
Kalvakkarahkasammal

Kalvakkarahkasammal tai kalvasrahkasammal (Sphagnum papillosum) on sammallaji, joka kuuluu Sphagnaceae-heimoon ja rahkasammalten sukuun. Kalvakkarahkasammalen varsi kasvaa pituutta alimpien varrenosien kuollessa. Muiden rahkasammalten tavoin kalvakkarahkasammal imee koko pinnallaan vettä, minkä ansiosta kasvi tuntuu hyvin märältä useasti. == Ulkonäkö ja koko == Kalvakkarahkasammal on kookas (10–20 cm), möyheä ja väriltään ruskeanvihreä sekä hieman kiiltävä. Siinä ei ole punaista väriä. Sillä on kaksi ulospäinsuuntautunutta ja kaksi tai kolme varrenmyötäistä haaraa. == Elinympäristö == Kalvakkarahkasammal kasvaa karujen nevojen välipinnoilla. Se on kalvakkanevojen tyyppilaji. == Levinneisyys == Kalvakkarahkasammalta tavataan yleisesti koko Suomessa. Pohjois-Amerikassa kasvia tavataan mantereen itä- ja länsirannikoilta sekä Suurten järvien alueelta. Kiinassa kasvi elää maan koillisosassa, Venäjän ja Pohjois-Korean rajojen läheisyydessä. == Lähteet == == Aiheesta muualla == * ITIS: Sphagnum papillosum Luokka:Rahkasammalet
Säännöstely (täsmennyssivu)

Säännöstely voi tarkoittaa esimerkiksi: * Hyödykkeiden säännöstelyä * Syntyvyyden säännöstelyä * Vesistön säännöstelyä ==Katso myös== *Sääntely
Divaani

Divaani on sohvan kaltainen huonekalu, jossa oleillaan makaavassa asennossa. Varsinkin antiikin aikoina ruokailu ja seurustelu tapahtui makuuasennossa, ja divaani oli huonekalu, joka suunniteltiin tämän käytännön sanelemana. Huonekalun devan-sanasta johdettu nimi juontuu persian runokokoelmaa tarkoittavasta sanasta. Yksi kyseisen huonekalun käyttötarkoitus olikin mahdollistaa runojen luku maaten.Tieteen kuvalehti Historia 8/2014, s.11 Divaanissa on usein hieman korotettu pääty, joka helpottaa makuulta tapahtuvaa juomista ja nielemistä. ==Lähteet== Luokka:Huonekalut
Säännöstely (hyödykkeet)

Säännöstely tarkoittaa valtiovallan toimenpiteitä, joilla vaikutetaan niukkojen hyödykkeiden saatavuuteen ja hintatasoon poikkeusoloissa. Säännöstely voi kohdistua esimerkiksi polttoaineisiin, nautintoaineisiin, kuten kahviin, sokeriin sekä alkoholijuomiin, ja elintarvikkeisiin sekä muihin kulutustavaroihin sekä tuontitavaroihin. ==Katso myös== * Elintarvikkeiden säännöstely Suomessa toisen maailmansodan aikana * Musta pörssi * Ostokortti ==Aiheesta muualla== *Pula-ajan säännöstelyä ja korvikkeita, Ylen Elävä arkisto Luokka:Hallinto Luokka:Talouspolitiikka
Sairaalan syke

Sairaalan syke voi tarkoittaa jotakin seuraavista: * Sairaalan syke, suomalainen televisiosarja * Sairaalan syke, yhdysvaltalainen televisiosarja Luokka:Täsmennyssivut
Juicy Salif

Juicy Salif on Philippe Starckin vuonna 1990 Alessille suunnittelema sitruspuserrin. Se on tunnettu omalaatuisesta muotoilustaan. Esine on tunnettu myös siitä, että sitä ei yleensä käytetä alkuperäisessä tarkoituksessaan, sillä sanotaan, että Juicy Salifin ”jalat” eivät kestä sitrushedelmien pusertamisesta aiheutuvaa painamista, ja siksi sitä pidetään lähinnä koriste- esineenä. Alkuperäinen Juicy Salif on krominvärinen, mutta siitä on olemassa rajallisia määriä myös kullanvärisiä yksilöitä. Luokka:Taideteokset (soveltavat taiteet)
Tatit (kansa)

Tatit (tatiksi tat) on useista iranilaista kieltä puhuvista etnisistä ryhmistä käytetty nimitys. Iranissa tateja arvioidaan olevan noin 300 000 henkeä. He asuvat erillisinä ryhminä Iranin ylängön luoteisosassa, Teheranin ja Qazvinin kaupunkien välillä, Talikanin vuoristoseudulla sekä Zohran tasangolla. Kieleltään ja kulttuuriltaan Iranin tatit eivät juurikaan poikkea persialaisista. Entisessä Neuvostoliitossa on useita tatin kieltä puhuvia ryhmiä, jotka eroavat toisistaan uskonnon mukaan. Tatin kieli jakautuu etelä- ja pohjoismurteisiin, jotka ovat vain vaivoin toistensa puhujien ymmärrettävissä. Tatin etelämurretta puhuvat Azerbaidžanissa asuvat islamia tunnustavat muslimitatit sekä Armenian kirkkoon kuuluvat armenialaistatit. Vuoden 1989 väestönlaskennan mukaan tateja oli Azerbaidžanissa 10 200 henkeä. Azerbaidžanin tatit ovat pitkälti sulautuneet azereihin ja puhuvat toisena kielenään azeria sekä usein myös venäjää, lezgiä tai armeniaa. Pohjoismurretta puhuvat Dagestanissa, Kabardi-Balkariassa ja muualla Pohjois-Kaukasiassa asuvat juutalaisuutta tunnustavat tatit eli vuoristojuutalaiset. Pohjoismurteeseen perustuva tatin kirjakieli on yksi Dagestanin virallisista kirjakielistä. Dagestanissa ja Pohjois-Kaukasiassa asuvien tatin puhujien toinen kieli on venäjä ja kolmantena kielenä voi olla joku paikallisista kielistä. Vuoden 1989 väestönlaskennan mukaan Venäjällä asui 19 400 tatia ja 11 300 vuoristojuutalaista. Dagestanissa tateja oli 12 900 henkeä, vuoristojuutalaisia 3 600 ja muita juutalaisia 9 400 (jälkimmäiseen lukuun voi sisältyä myös tatin puhujia). Kabardi-Balkariassa vuoristojuutalaisia oli 3 200 henkeä, tateja 1 900 ja juutalaisia 1 700. Vuoden 2002 väestönlaskennan mukaan Venäjällä oli enää 3 400 vuoristojuutalaista ja 2 300 tatia. Dagestanissa tateja oli enää 825 henkeä. Väestömäärän romahtamista selittää tatia puhuvien juutalaisten muutto Israeliin. ==Lähteet== Luokka:Azerbaidžanin etniset ryhmät Luokka:Iranin etniset ryhmät Luokka:Dagestanin etniset ryhmät
Navahrudak

Navahrudak () eli Novogrudok (; , ) on historiallinen kaupunki läntisellä Valko-Venäjällä Hrodnan alueella. Sen perustamisajankohdaksi mainitaan usein vuosi 1116, ja historiallisissa asiakirjoissa kaupunki mainitaan ensi kerran vuonna 1252 (toisen tiedon mukaan jo 1044). Vuoden 2009 väestönlaskennan aikaan kaupungin asukasluku oli 29 336. ==Asukasluvun kehitys== Vuosi 1840 1897 1939 1959 1970 1979 1989 2009 Väkiluku Kuva: Navahradak_- _Rekanstrukcyja_(Viktar_Staščaniuk)_3.jpg|Näkemys historiallisesta Navahrudakin linnoituksesta aikoinaan. Kuva: Navahradak - Ruiny zamka - Panarama.jpg|Navahrudakin linnoituksen raunioita nykykaupungin keskustassa. Kuva: Parish Catholic Church in Navahradak.JPG|Navahrudakin katolinen kirkko. Kuva:Новогрудок Борисоглебская церковь.jpg|Ortodoksinen kirkko. Kuva:Navahrudak8.JPG|Kaupungin pientaloaluetta. == Lähteet == == Aiheesta muualla == * Kaupungin kuvaus - bycity.org * Kaupungin kartta bycity.org * Kaupunkiin sijoittunut portaali Novogrudok * Hrodnan alueen viralliset sivut Navahrudakin piiristä region.grodno.by * Tietoa kaupungista Belarusguide * Valkovenäläinen sääennuste Navahrudakiin pogoda.by * Valokuvia kaupungista Radzima.org Luokka:Hrodnan alueen kaupungit
Udit

Udit (udiksi udi tai uti) ovat kaukasialaista udin kieltä puhuva kansa Taka- Kaukasiassa Azerbaidžanissa ja Georgiassa sekä Venäjällä. Perinteinen uskonto on armenialainen tai ortodoksinen kristinusko. ==Asuinalueet ja lukumäärä== Neuvostoliiton vuoden 1989 väestönlaskennan mukaan udeja oli 7971 henkeä. Azerbaidžanin Qəbələn piirin Nicin kylässä arvioitiin vuonna 2002 asuvan yli 4 500 udia. 1990-luvulla udien määrä Azerbaidžanin Vartašenin eli Oğuzin kaupungissa ja Georgian Qvarelin piirin Oktomberin (nykyään Zinobiani) kylässä väheni voimakkaasti ja on enää muutamia kymmeniä henkilöitä. Huomattava osa udeista on muuttanut Azerbaidžanista Venäjälle Krasnodarin aluepiiriin ja Rostovin alueelle sekä muihin entisen Neuvostoliiton tasavaltoihin. Venäjällä oli vuoden 2002 väestönlaskennan mukaan 3 700 udia. ==Etninen historia== Udien esi-isiä ovat Kaukasian Albaniassa asuneet utit, jotka mainitaan jo antiikin kirjailijoiden teoksissa. Kaukasian Albanian valtionuskontona oli kristinusko, jonka levittämistä varten laadittiin vuoden 430 tienoilla erityinen aramealaiseen ja kreikkalaiseen aakkostoon perustunut kirjoitusjärjestelmä. Turkkilaisten kansojen vaellettua itä-Kaukasiaan osa udeista kääntyi muslimeiksi ja sulautui azereihin, kun taas Armenian kirkkoon kuuluneet assimiloituivat pääosin armenialaisiin. Udin kieli ja kulttuuri säilyi Georgian kirkkoon kuuluneiden ortodoksien keskuudessa. Armenian kirkkoon kuuluneet käyttivät kirjakielenään armeniaa, ortodokseilla kirkon kielenä oli georgia, jota he eivät ymmärtäneet. Nykyään udit osaavat azeria, venäjää, georgiaa tai armeniaa. ==Perinteinen kulttuuri== Perinteisiä elinkeinoja ovat keinokasteluun perustunut maanviljely, silkinviljely, vähemmässä määrin karjanhoito ja Georgiassa viininviljely. Käsityöammateista tärkein oli savenvalanta. Kylät sijaitsivat vuorten juurella, vapaasti sijoiteltuihin taloihin kuului aidan tai kivimuurin ympäröimä piha ja hedelmätarha. Yksikerroksisten kivestä tai tiilestä rakennettujen asuinrakennusten keskellä oli avoin tulisija. Ullakkoa käytettiin hedelmien kuivaamiseen ja säilytykseen. Ruokavalio perustui etupäässä kasviksiin. Leipää leivottiin vehnäjauhoista. Huomattava merkitys oli erilaisilla pilahveilla ja maitotuotteilla. Liharuokia valmistettiin juhlia varten. Vaatetus oli 1800-luvun lopulla samanlainen kuin Karabahin armenialaisilla. 1800-luvulla yleisin perhemuoto oli ydinperhe. Patriarkaalisia suurperheitä oli lähinnä Nicissä. Avioliitot olivat tiukan eksogamisia: sukulaisten väliset avioliitot oli kielletty 7. polveen saakka. Armenialaisten sekä nykyään venäläisten, ukrainalaisten ja georgialaisten kanssa solmitut seka-avioliitot ovat yleisiä. Perinteisiä uskomuksia ovat kristinuskon pyhimysten ja pyhien paikkojen, auringon, kuun, esi-isien ja kotilieden palvonta. Suullinen kansanperinne ja -musiikki on assimiloitumisen takia säilynyt huonosti. ==Nykytilanne== Nykyään udien kansallinen itsetunto on voimistumassa ja kieltä ja kulttuuria pyritään elvyttämään. ==Lähteet== Luokka:Azerbaidžanin etniset ryhmät Luokka:Georgian etniset ryhmät Luokka:Pohjois-Kaukasian etniset ryhmät
Kuningasfregattilintu

Kuningasfregattilintu eli kuningaskaappari (Fregata minor) on suurikokoinen fregattilintujen heimoon kuuluva merilintu. pienoiskuva|vasen|Poikanen kerjäämässä naaraalta ruokaa == Koko ja ulkonäkö == Kuningasfregattilintu on haarapyrstöinen. Sen siivet ovat pitkät ja kapeat. Lintu kasvaa noin metrin mittaiseksi, naaras jopa hieman koirasta isommaksi. Sukupuolet ovat erinäköiset Koiraan tunnistaa pesimäaikana punaisesta kaulapussista. Naaraan rinta on valkoinen. Linnun nokka on pitkä ja koukkumainen. == Levinneisyys == Lintua tavataan laajalti trooppisilla merialueilla, etenkin Tyynellämerellä ja Intian valtamerellä. Atlantilla lintua voidaan tavata Brasilian edustalla. Kuningasfregattilintu on osaksi muuttolintu. == Elinympäristö == Lintu elää rannikoilla. Nimensä mukaisesti se voi ahdistella merilintuja ja kaapata näiden pudottaman ruuan. Ne pyydystävät myös itse kalaa vedenpinnalta. Pesiminen tapahtuu yhdyskunnissa, enimmäkseen saaristoissa. Pesä on matala risukasa pensastossa tai matalien puiden oksilla. == Lähteet == Luokka:Fregattilinnut
Ubyhin kieli

Ubyh on kaukasialaisten kielten abhaasilais-adygeilaiseen ryhmään kuulunut kuollut kieli. Sitä puhuneet ubyhit asuivat ennen Kaukasian sotaa Mustanmeren itärannikolla lähellä Sotšia. Vuonna 1864 suurin osa ubyheista muutti Turkkiin. Kaukasiaan jääneet ubyhit sulautuivat adygeihin. 1950-luvulla jäljellä oli muutamia kymmeniä ubyhin puhujia. Kielen viimeinen puhuja Tevfik Esenç kuoli Turkissa 7. lokakuuta 1992. Kielellä ei ollut tunnettua kirjallista standardia. == Fonologia == === Konsonantit === Labiaali Alveolaari Postalveolaari Palataali Velaari Uvulaari Glottaali suljettu laminaali laminaali apikaali norm. fary. norm. lab. lat. norm. lab. norm. lab. pal. norm. lab. fary. pal. norm. lab. fary. fary. & lab. Klusiili soinniton soinnillinen ejektiivi Affrikaatta soinniton soinnillinen ejektiivi Frikatiivi soinniton soinnillinen ejektiivi Nasaali Approksimantti Tremulantti Lähde: === Vokaalit === Ubykhissa käytettiin varmasti vain kahta vokaalia, jotka olivat [a] ja [ə]. Muiden vokaalien käytöstä ei ole täyttä varmuutta. Lähde: == Sanasto == Sanastossa on lainoja adygen kielestä sekä myöhempiä lainoja turkista. Lukusanat 1–10 ubykhiksi: 1 2 3 4 5 6 7 8 9 10 за тӀқва ща плӀй шхы фы блы Ғвa бҒьы жвы za t'qʷ'a ɕa p'ɬ'ə ʃxə fə blə ʁʷa bʁʲə ʒʷə == Lähteet == Luokka:Venäjän kielet Luokka:Turkin kielet Luokka:Luoteiskaukasialaiset kielet Luokka:Euroopan kuolleet kielet Luokka:Aasian kuolleet kielet
Anna Frolina

Anna Aleksejevna Frolina (o.s. Bulygina , s. 11. tammikuuta 1984 Salehard, Tjumenin alue, Venäjän SFNT, Neuvostoliitto) on venäläissyntyinen eteläkorealainen ampumahiihtäjä. Bulygina aloitti ampumahiihdon harrastamisen vuonna 2001. Hän saavutti junioreiden MM-kilpailuissa kultaa takaa-ajossa 2005 sekä viestissä 2003 ja 2005. Hopeaa hän sai sprintissä 2002, 2003 ja 2005 sekä pronssia takaa-ajossa 2003. EM-kilpailujen juniorisarjassa hän sai 2005 kultaa sprintissä ja pronssia takaa-ajossa. Aikuisten MM-kilpailuihin Bulygina osallistui ensimmäisen kerran Anterselvassa 2007. Pyeongchangin MM- kilpailuissa 2009 hän hiihti toisen osuuden kultaa voittaneessa Venäjän naisten viestijoukkueessa. Sprintissä hän sijoittui neljänneksi. Vancouverin olympialaisissa 2010 hän oli sprinttikilpailussa neljäs ja takaa-ajossa kuudes. Bulygina kilpaili maailmancupissa ensimmäisen kerran Oberhofissa 2006. Ensimmäisen voittonsa – ja toistaiseksi ainoan palkintokorokepaikkansa – hän saavutti Anterselvan takaa-ajokilpailussa 24. tammikuuta 2009. Hän sai rulla- ampumahiihdon MM-kilpailuissa hopeaa takaa-ajokilpailussa 2013. Lisäksi Frolina sai mm-hopeaa Otepään vuoden 2016 kesäampumahiihdon maailmanmestaruuskilpailuiden pikakilpailusta sekä mm-pronssia takaa-ajosta. Frolina siirtyi Etelä-Korean maajoukkueeseen vuonna 2015, sillä hän ei enää mahtunut Venäjän maajoukkueeseen. == Lähteet == * == Aiheesta muualla == *Virallinen sivusto Luokka:Venäläiset ampumahiihtäjät Luokka:Vuonna 1984 syntyneet Luokka:Elävät henkilöt Luokka:Eteläkorealaiset ampumahiihtäjät
Thug Brothers

Thug Brothers on Young Noblen ja Layzie Bonen albumi, joka julkaistiin 7. helmikuuta 2006. == Kappaleet == # # # # # # # # # # # # # # == Lähteet == Luokka:Yhdysvaltalaiset hip hop -albumit Luokka:Vuoden 2006 albumit
Viuhkakerttulit

Viuhkakerttulit (Myioborus) on kerttuleiden heimoon kuuluva lintusuku. Sukuun kuuluu BirdLife Suomen luokituksen mukaan 12 lajia. == Viuhkakerttuleihin (Myioborus) kuuluvia lajeja == * Andienviuhkakerttuli Myioborus melanocephalus * Huppuviuhkakerttuli Myioborus miniatus * Keltapääkerttuli Myioborus ornatus * Keltarillikerttuli Myioborus pariae * Kolumbianviuhkakerttuli Myioborus flavivertex * Loistoviuhkakerttuli Myioborus pictus * Nokiviuhkakerttuli Myioborus brunniceps * Suruvyökerttuli Myioborus torquatus * Tepuinviuhkakerttuli Myioborus castaneocapilla * Valkonaamakerttuli Myioborus albifacies * Valkorillikerttuli Myioborus albifrons * Venezuelanviuhkakerttuli Myioborus cardonai ==Lähteet== ==Aiheesta muualla== *ITIS: Myioborus *
Layzie Bone

Steven Howse (s. 20. lokakuuta 1975 Cleveland, Ohio) on amerikkalainen rap- artisti. Hänet tunnetaan paremmin nimellä Layzie Bone. Hän on rap-yhtyeiden Bone Thugs-N-Harmony ja Bone Brothers jäsen. ==Nuoruus== Hän kävi koulua Franklin D. Roosevelt Junior High Schoolia Bryon McCane (Bizzy Bone), Anthony Henderson (Krayzie Bone), Charles Shruggs (Wish Bone) ja isoveljensä Stanley Howse (Flesh-n-Bone) kanssa. He kutsuivat itseään nimellä "The Bandaid Boys" ja lauloivat rap-musiikkia koulun käytävillä. Myöhemmin he menivät Lincoln West High Schooliin yhdessä. Sinä aikana he rupesivat tekemään musiikkia tosissaan. ==Ura== Kaikki muut, paitsi Flesh-N-Bone, perustivat yhtyeen B.O.N.E. Enterpri$e ja tekivät albumin Faces of Death Krayzien isän studiolla. Vuonna 1993 he rupesivat tekemään työtä Eazy-E:n ja hänen levy-yhtiön Ruthless Recordsin kanssa. Silloin heitä ruvettiin kutsumaan nimellä Bone Thugs-N- Harmony. ==Sooloura ja Mo Thugs== Soolourallaan hän toimi Mo Thug Family levy- yhtiön alaisuudessa ja teki muutaman albumin nimellä L-Bruna. Hän myös teki albumeita Bizzy Bonen kanssa yhtyeellä nimeltä Bone Brothers. ==Diskografia== * * * (Young Noblen kanssa) * * * * * * == Lähteet == Luokka:Yhdysvaltalaiset hip hop -artistit
Kauhajärvi (Kauhajoki)

Kauhajärvi on kylä Kauhajoen eteläosassa. Kylän läpi, Kauhajoelta Honkajoelle kulkee pohjois-eteläsuunnassa kantatie 44. Kylässä sijaitsee Kauhajärvi- niminen järvi, josta saa alkunsa Kyrönjokeen laskeva Kauhajoki. Kauhajärveltä on matkaa Kauhajoen keskustaan 27,5 kilometriä, Honkajoelle 27,6 kilometriä, Perä-Hyyppään 8,2 kilometriä, Hyyppään 15,5 kilometriä, Nummijärvelle 18,2 kilometriä ja Isojoelle 28,3 kilometriä. Kauhajärvellä on oma vuonna 1951 valmistunut kyläkirkko Kauhajärven kirkko ja hautausmaa. Vuonna 1952 kylään valmistui Kauhajärven maa- ja kotitalousseuran seuraintalo Tapiola, johon Kauhajärven asukkaat alun perin kokoontuivat harrastamaan ja päättämään kylän asioista. Tapiolassa järjestettiin 1970-luvulla tansseja. == Lähteet == == Aiheesta muualla == *Kauhajärven maa- ja kotitalousseuran seuraintalo Tapiola Luokka:Kauhajoen kylät
Pal

Pal (8. kesäkuuta 1940 Hollywood, Kalifornia – 1958) oli yhdysvaltalainen collie, joka nähtiin alkuperäisessä Lassie-elokuvassa Lassie palaa kotiin nimihahmon roolissa sekä sen viidessä jatko-osassa. Lisäksi se esiintyi vielä kahdessa jaksossa Lassie-televisiosarjassa. Pal oli uros, vaikka kuvitteellinen Lassie-hahmo onkin narttu. Vuonna 1957 Pal sokeutui ja kuuroutui. Se kuoli vajaan vuoden päästä 18-vuotiaana, jolloin se polttohaudattiin. == Lähteet == == Aiheesta muualla == * Luokka:Kuuluisat koirat Luokka:Hollywood Walk of Fame Luokka:Seulonnan keskeiset artikkelit
Elina Kettunen

Elina Järvinen (o.s. Kettunen; s. 10. huhtikuuta 1981 Helsinki) on kilpauransa lopettanut suomalainen taitoluistelija. Hän edusti Helsingin Luistelijoita. Häntä valmensivat aiemmin Tiiu Valgemäe ja Susanna Haarala sekä sittemmin Tarja Sipilä ja Jari Malinen. Järvinen sijoittui yhdenneksitoista sekä MM- kilpailuissa 2001 että olympialaisissa 2002. EM-kilpailuissa hän oli seitsemäs 2001, viides 2002, kymmenes 2003 ja yhdestoista 2005. Junioreiden MM- kilpailuissa hän sijoittui viidenneksi vuonna 2000. Järvinen voitti Pohjoismaiden mestaruuden 2004 ja sai hopeaa 2005. SM-kilpailuissa hän saavutti kultaa 2001, hopeaa 2002, 2003 ja 2004 sekä pronssia 2000 ja 2005. == Lähteet == *Profiili ISU:n sivulla Luokka:Suomalaiset taitoluistelijat Luokka:Vuonna 1981 syntyneet Luokka:Elävät henkilöt
Ylioppilasteatterifestivaali

Ylioppilasteatterifestivaali on Ylioppilasteatteriliitto SYTY ry:n vuosittain huhtikuussa järjestämä teatterifestivaali. Festivaali järjestettiin vuonna 2023 jo 42. kerran ja se kiertää vuosittain eri ylioppilasteatteripaikkakunnilla. Vuonna 2020 festivaali aiottiin järjestää Tampereella, mutta festivaali jouduttiin perumaan koronaviruksen aiheuttamien yhteiskunnallisten rajoitusten takia, vuonna 2021 se järjestettiin online- tapahtumana verkossa koronarajoitusten jatkumisen vuoksi. Festivaalille osallistuvat yleensä kaikki viisitoista Ylioppilasteatteriliitto SYTY ry:n jäsenteatteria. Jokainen jäsenteatteri esittää festivaalilla yhden tuottamansa näytelmän. Festivaalin järjestää ylioppilasteattereiden valtakunnallinen kattojärjestö, Ylioppilasteatteriliitto SYTY ry, ja festivaalin käytännön järjestelyistä vastaavat kulloisenkin festivaalipaikkakunnan ylioppilasteatterin jäsenet talkoohengessä. Festivaalille osallistuu tyypillisesti noin 200-300 ylioppilasteattereiden jäsentä, joista osa tulee festivaalille esiintymään, osa vain katsomaan muiden teattereiden tarjontaa ja tapaamaan muiden ylioppilasteattereiden jäseniä. Festivaali onkin vuosittain suurin tapahtuma, jossa ylioppilasteattereiden jäsenet kohtaavat toisensa. Festivaalin esitykset ovat kaikille avoimia. == Festivaalihistoria == Vuosi Kaupunki Päivämäärä Slogan 1980 Jyväskylä 2001 Joensuu 2002 Turku 12.-14.4. 2003 Rovaniemi 11.-13.4. 2004 Jyväskylä 2.-4.4. 2005 Oulu 8.-10.4. 2006 Vaasa 7.-9.4. 2007 Kuopio 13.-15.4. SYTY sinäkin! 2008 Tampere 11.-13.4. 2009 Helsinki 17.-19.4. SYTY Stadis 2010 Joensuu 16.-18.4. Jälleen nägemise riemu! 2011 Turku 7.-10.4. Anna palaa! 2012 Oulu 13.-15.4. Älä sammu! 2013 Rovaniemi 12.-14.4. Tule, syty, roihua! 2014 Jyväskylä 25.-27.4. 2015 Vaasa 10.-12.4. Ylikivat! 2016 Kuopio 15.-17.4. Sytyvesti 2017 Pori 21.-23.4. Ei paskempi 2018 Joensuu 20.-22.4. Siun SYTY 2019 Lappeenranta 12.4.–14.4. Teatteria ihan norppana 2021 Tampere 8.5. SYTY nääs goes online 2022 Rovaniemi 22.-24.4. Tulen ja jään festivaali 2023 Jyväskylä 5.–7.5. Tulin, Näin, Sytyin 2024 Vaasa 12.-14.4. Sinne päin 2025 Helsinki 11.-13.4. sytyt tai itket ja sytyt 2026 == Improvisaatiokilpailu == Ylioppilasteatterifestivaalin aikana järjestetään myös vuosittainen ylioppilasteattereiden välinen improvisaatiokilpailu, jossa teatterit kilpailevat keskenään improvisaatiotehtävissä. Kilpailu on järjestetty vuodesta 2003 lähtien Rovaniemellä järjestetyillä ylioppilasteatterifestivaaleilla ja kiertopalkintona toimii lasinen veistos. ==Katso myös== * Ylioppilasteatteriliitto SYTY == Aiheesta muualla == *Festivaalin kotisivut *Ylioppilasteatteriliiton kotisivut Luokka:Suomen teatteritapahtumat
Mila Kajas-Virtanen

pienoiskuva Mila Johanna Kajas (ent. Kajas-Virtanen, s. 30. tammikuuta 1972 Lahti) on kilpauransa lopettanut suomalainen taitoluistelija. Hän edusti Lahden Taitoluistelijoita. Kajas voitti urallaan neljästi naisten taitoluistelun Suomen mestaruuden vuosina 1991, 1992, 1993 ja 1996. Kajas edusti Suomea Lillehammerin olympialaisissa 1994 ja oli kilpailussa 12:s. MM- kilpailussa hänen paras saavutuksensa oli 11:s vuonna 1994. Merkittävä onnistuminen tapahtui Pariisissa käydyssä Trophée Lalique -kilpailussa, jossa hän sijoittui toiseksi vuonna 1993. Myöhemmin kilpailusta tuli osa Kansainvälisen luisteluliiton GP-sarjaa. EM-kilpailuissa Kajas oli kymmenes 1996. Hän luisteli ammattilaisena kansainvälisen Holiday on Ice -organisaation jääshown solistina vuosina 1996–1997. Kajas oli ensimmäinen suomalaisnainen, joka hallitsi kaikki kolmoishypyt (lukuun ottamatta kolmoisaxelia, jossa pyöritään ilmassa 3,5 kierrosta). Taitoluistelu-uransa jälkeen hän on juossut neljästi maratonin. Kajas on tehnyt työuransa viestinnän ja markkinoinnin tehtävissä yritysmaailmassa sekä kulttuurin ja urheilun parissa. Nykyisin hän työskentelee viestintäpäällikkönä korkeakoulukentällä. Vuonna 2017 Urheilutoimittajain Liiton hallitus palkitsi Kajaksen Vuoden tiedottaja -tunnustuksella. Vuosina 2020–2021 hän toimi Kirkko ja kaupunki -lehden vierailevana kolumnistina. Kajas on opiskellut Helsingin yliopistossa teologiaa ja uskonnontutkimusta sekä sukupuolentutkimusta. Kajaksella on kaksi aikuista lasta.Entinen huippuluistelija Mila Kajas-Virtanen: ”Taitoluistelijamiehet vievät parhaan näköiset mimmit” Ilta-Sanomat 30.3.2017 Viitattu 30.3.2017 Kesällä 2003 Kajas toimi Suuri seikkailu -televisio- ohjelman kolmannen tuotantokauden juontajana. Syksyllä 2013 hän oli yksi Dancing on Ice -televisio-ohjelman tuomareista. Vuonna 2022 hän palasi vuosien tauon jälkeen luistelijana yleisön eteen Lumikuningatar-produktiossa Tampereen Nokia Arenalla, jonka tuotannosta vastasi Tampere-talo. == Lähteet == * === Viitteet === == Aiheesta muualla == *Yle/Elävä arkisto: Päänahanmetsästäjä Mila Kajas *Yle-areena helmikuu 2024: Puoli seitsemän Mila Kajas Luokka:Suomalaiset taitoluistelijat Luokka:Vuonna 1972 syntyneet Luokka:Elävät henkilöt
Psykotrooppisia aineita koskeva yleissopimus

__NOTOC__ Psykotrooppisia aineita koskeva yleissopimus on Yhdistyneiden kansakuntien vuonna 1971 laatima kansainvälinen sopimus jonka tarkoituksena on psykoaktiivisten aineiden kuten amfetamiinien, barbituraattien ja psykedeelien kontrollointi. Sopimus tuli voimaan vuonna 1976. Asetus psykotrooppisia aineita koskevan yleissopimuksen voimaansaattamisesta. Valtiosopimukset, Finlex. Sopimus allekirjoitettiin Wienissä 21. helmikuuta 1971. Se määrää tarkat tuonti- ja vientirajoitukset sekä sisältää muita asetuksia, joilla rajoitetaan päihteiden käyttö tutkimuksiin ja lääketieteelliseen käyttöön. Sopimus laadittiin, sillä vuoden 1961 huumausaineyleissopimus ei vielä ollut ehtinyt kieltää useita juuri keksittyjä psykotrooppisia aineita, vaan se koski ainoastaan kannabis-, kokaiini-, ja oopiumijohtoisia päihteitä. Suomi ratifioi sopimuksen vuonna 1972. Yleissopimus jakaa aineet neljään luokkaan, joista ensimmäistä koskee tiukimmat rajoitukset ja neljättä väljimmät rajoitukset. Yleissopimus ei määrittele, minkä ominaisuuksien perusteella aineet luokitellaan näihin luokkiin. == Katso myös == * Luettelo Suomessa huumausainelailla valvottavista aineista (sisältää luettelon myös Psykotrooppisia aineita koskevan yleissopimuksen piiriin kuuluvista aineista) == Lähteet == == Aiheesta muualla == * International Drug Control Conventions United Nations Office on Drugs and Crime. * Convention on Psychotropic Substances, 1971 International Narcotics Control Board. Luokka:1900-luvun kansainväliset sopimukset Luokka:1971 Luokka:Päihdepolitiikka
OOMPH! (albumi)

OOMPH! on OOMPH!-yhtyeen esikoisalbumi vuodelta 1992. Se on enemmän EBM- tyylinen levy kuin muut heidän julkaisemansa levyt. == Kappalelista == # "Mein Herz" ("Minun sydämeni") \- 3:55 # "Me Inside You" ("Minä sisälläsi") \- 4:59 # "Der Neue Gott" ("Uusi jumala") \- 4:42 # "No Heart No Pain" ("Ei sydäntä Ei kipua") \- 3:40 # "Breathe" ("Hengittää") \- 4:15 # "Gleichschritt" (Samanasteinen") \- 5:39 # "Under Pressure" ("Paineen alla") \- 3:58 # "Wir Leben" ("Me elämme") \- 3:21 # "Purple Skin" ("Violetti iho") \- 4:20 # "Ich Bin Du" ("Minä olen sinä") \- 6:13 # "Der Neue Gott" (CD Bonus) ("Uusi jumala") \- 4:38 == Lähteet == Luokka:Vuoden 1992 esikoisalbumit Luokka:OOMPH!in albumit
Sperm (albumi)

Sperm on saksalaisyhtye OOMPH!in toinen studioalbumi. Spermiä pidetään ensimmäisenä Neue Deutsche Härte –tyylilajin albumina == Kappaleet == # # # # # # # # # # # # # # # # == Lähteet == Luokka:Vuoden 1994 albumit Luokka:OOMPH!in albumit
Kantti

Kantti on Karvian eteläisin kylä. Kylän läpi virtaa pohjois-eteläsuunnassa Karvianjoki, jossa sijaitsevat Kantinkosket ovat suosittuja kalastuskohteita. Karvianjoessa on myös melontareitistöjä. Kylässä jokeen yhtyy myös idästä virtaava Suomijoki. Kantissa oli oma koulu, jossa oli 35 oppilasta sekä kolme opettajaa ja keittäjä-siivooja. Kanttin koulu lakkautettiin 2017, kun Karvian kylälle tuli uusi Karvian Yhtenäiskoulu Opinpolku. Kanttissa toimivia yhdistyksiä ovat Kantin kylätoimikunta, Karvian alapään maamiesseura, Kantin erämiehet ry, Kantin maa- ja kotitalousnaiset, Kaappolan maatalousnaiset ja Partakylän maa- ja kotitalousnaiset. Vuonna 1994 Satakylät ry valitsi Kantin Satakunnan vuoden kyläksi. Kanttista on matkaa Karvian keskustaan 6,3 kilometriä, Honkajoelle 18,9 kilometriä, Ämmälään 11,3 kilometriä, Suomijärvelle 9,9 kilometriä ja Saraan 20,2 kilometriä. Kanttin kapina tapahtui kylässä kesällä 1808. Kanttin lähistöllä toimi myös Karvian/Kantinkankaan lentokenttä 1930-luvulta 1950-luvulle. Ensimmäinen kone laskeutui 3.9.1936. Lentokenttä perustettiin alunperin palvelemaan varalaskupaikkana Kauhavan lennostolle. Mutta jo vuonna 1939 ennen talvisotaa lentotoiminta oli jo vilkasta. Myös lento-onnettomuuskin saatui sillä vuonna 1940 heinäkuussa maamaaliammuntaa harjoitellessa Kustaa Aulin syöksyi kuolemaan. Lentokentän alueelle rakennettiin useita halleja ja ilmailu oli erittäin vilkasta. Jatkosodan jälkeen hallit myytiin. Viimeiset lennot kentällä tehtiin 50-luvun alussa, jonka jälkeen kentällä ei vierailtu enää. Myöhemmin Karviaa yritettiin vielä saada 1957 Porin prikaatin sijoituspaikaksi ja myöhemmin 1965 Satakunnan lennoston sijoituspaikaksi kuitenkaan toteutumatta. == Nähtävyydet == Kanttissa sijaitsevia nähtävyyksiä ovat muun muassa Suomijoen vanha kivisilta, Vartinkosken silta ja pato, Kanttin saha- ja myllyalue, Särkikoski, vanhat tervahaudat, Sotaanlähdön muistomerkki ja Kyrön skanssin linnoitukset. Kyrön Skanssi oli nuijasotien aikana perustettu varustus. Myös keskiaikainen Kyrönkankaan kesätie kulkee Kanttin kautta. Tie on nykyisin Tiehallinnon virallinen museotie. Tietä pitkin pääsee esimerkiksi pohjoisessa sijaitsevaan Kauhanevan–Pohjankankaan kansallispuistoon. Kanttin kautta kulkee lisäksi Pohjankankaantie, jonka arvellaan muodostuneen myös keskiajalla, ja se mainitaan vuonna 1556 raivattuna tienä. Maakunnallisia luonnonsuojelualueita Kanttissa ovat esimerkiksi Kaurakeidas–Kavettakeidas–Pitkänniemenkeidas, jossa on runsaasti keidassoita sekä Kanttin lähdesuot ja lähteet. == Kantti-nimen taivutus == Kantti-nimeä taivutetaan ilman astevaihtelua. Tämä johtuu siitä, että nimi on kansan suuhunsa sopeuttama muunnos saksan kielen sanasta Schantz, joka 1600-luvulla yleisnimenä tarkoitti pienenpuoleista sotilasvaruskuntaa, linnaketta. Vieraasta kielestä lainattu sana ei osallistu astevaihteluun, jos se on niinkin myöhään kuin nelisensataa vuotta sitten kieleen otettu. Kotimaisten kielten keskuksen asutusnimihakemiston mukaan Kanttia kuitenkin taivutetaan astevaihtelussa (’Kantissa’). == Lähteet == == Aiheesta muualla == *Kanttin kotisivut Luokka:Karvian kylät Luokka:Satakunnan vuoden kylät
Defekt

''' Defekt on saksalaisyhtye OOMPH!in kolmas studioalbumi. == Kappaleet == # # # # # # # # # # # # # # # == Lähteet == Luokka:Vuoden 1995 albumit Luokka:OOMPH!in albumit
Wunschkind

Wunschkind on OOMPH!in neljäs studioalbumi. Tämä on ainoa OOMPH!:n albumi, jolta ei ole julkaistu singlejä. == Kappaleet == # # # # # # # # # # # # == Lähteet == Luokka:Vuoden 1996 albumit Luokka:OOMPH!in albumit
II (Hardlinen albumi)

II on yhdysvaltalaisen hardrockyhtye Hardlinen toinen albumi ja se julkaistiin vuonna 2002. Albumin kiertueella kuvattiin live-DVD ja -CD Live At The Gods Festival 2002 The Gods Festivaaleilla Bradfordissa Englannissa, kesäkuussa 2002. ==Albumin nimi== Albumin nimi piti olla alun perin Hyperspace, mutta Johnny Gioeli päätti vaihtaa sen yksinkertaisemmaksi II. == Kappaleet == # # # # # # # # # # # # Only A Night (Bonus-raita Japanin julkaisussa) ==Kokoonpano== * Johnny Gioeli - laulu * Josh Ramos - kitara * Joey Gioeli - kitara * Christopher Maloney - basso * Bobby Rock - rummut * Michael T. Ross - koskettimet Luokka:Vuoden 2002 albumit Luokka:Hardlinen albumit
Ferdinand von Bredow

Ferdinand von Bredow (18. toukokuuta 1884 Neuruppin – 30. kesäkuuta 1934 Berliini) oli saksalainen kenraalimajuri, sotilastiedustelupalvelun Abwehrin johtaja ja apulaispuolustusministeri Kurt von Schleicherin hallituksessa. Schleicherin lailla Bredow oli Adolf Hitlerin ja kansallissosialistien vannoutuneimpia vastustajia Weimarin tasavallan ajan ja Saksan kansallissosialistisen työväenpuolueen valtaannousun aikoihin. SS-miehet murhasivat Bredowin pitkien puukkojen yönä. Luokka:Saksalaiset kenraalit Luokka:Saksalaiset poliitikot Luokka:Vuonna 1884 syntyneet Luokka:Vuonna 1934 kuolleet
Joseph Berchtold

Joseph Berchtold (6. maaliskuuta 1897 Ingolstadt, Saksa – 23. elokuuta 1962 Herrsching am Ammersee, Saksa) oli ensimmäinen Reichsführer-SS, SA-joukkojen kenraali ja Saksan parlamentin Reichstagin jäsen natsi-Saksan aikana. Berchtold kävi koulunsa Münchenissä. Keväällä 1915 hän astui rintamapalvelukseen ensimmäisen maailmansodan länsirintamalle. Hän palasi sodasta reservinluutnanttina ja aloitti ekonomiopinnot yliopistossa. Hän työskenteli journalistina ja vuodesta 1923 piti tupakkakauppaa Münchenissä. Helmikuussa 1920 Berchtold liittyi Saksan kansallissosialistiseen työväenpuolueeseen jäsennumerolla 750. Seuraavan vuoden alussa hänet valittiin puolueen kassanhoitajaksi. Hän liittyi myös Ernst Röhmin SA-joukkoihin ja eteni SA-komppanianpäälliköksi 1923. Adolf Hitler halusi Berchtoldin pienen henkivartiokaartinsa Stosstrupps Adolf Hitleriin. Kaartista muodostui myöhemmin SS. Berchtold osallistui oluttupavallankaappaukseen, jonka epäonnistuttua pakeni Tiroliin, Itävaltaan. Münchenissä hänet tuomittiin poissaolevana vankeuteen. Pölyn laskeuduttua Berchtold palasi Saksaan 1926 ja otti haltuunsa Münchenin SA:n sekä SS:n johdon Julius Schreckiltä, mutta jo seuraavana vuonna Erhard Heiden otti hänen tehtävänsä SS:n johdossa. Vuodesta 1927 Berchtold työskenteli pääasiallisesti kansallissosialistisen puolueen journalistina ja propagandistina. Seuraavan vuonna hän perusti lehden Der SA- Mann, jonka päätoimittajana hän toimi vuoteen 1938 saakka. Vuodesta 1936 hän oli Reichstagin jäsen. Toisen maailmansodan jälkeen liittoutuneet vangitsivat Berchtoldin, mutta hänet vapautettiin suhteellisen lyhyen ajan kuluttua. Berchtold kuoli Baijerissa 1962. Luokka:SS-kenraalit Luokka:Saksalaiset ensimmäisen maailmansodan sotilaat Luokka:SA-johtajat Luokka:NSDAP:n poliitikot Luokka:Vuonna 1897 syntyneet Luokka:Vuonna 1962 kuolleet
Sitruunakerttuli

Sitruunakerttuli (Cardellina pusilla) on Yhdysvalloissa ja Kanadassa pesivä kerttuleihin kuuluva varpuslintu. == Koko ja ulkonäkö == Kooltaan sitruunakerttuli on 10-12 cm. Sitruunakerttulin selkä ja siivet ovat väriltään oliivinvihreät. Lajin naama ja vatsa ovat väriltään keltaiset. Sukupuolet eroavat ulkonäöltään vain koiraan päälaen pienehkön mustan alueen perusteella. Läntisen alalajin väritys on kirkkaampi kuin itäisemmillä alueilla pesivien yksilöiden. Erityisesti tämä näkyy naaman värityksessä: läntisen alalajin yksilöillä naamassa voi olla myös oranssi vivahde. == Elinympäristö == Kesäisin lajia tavataan itä-länsi-suunnassa Alaskan ja Kanadan poikki. Etelässä lajia tavataan Yhdysvaltain länsirannikolla New Mexicoon saakka. Sitruunakerttulit elävät metsien tiheiköissä usein pienien vesialueiden, kuten lampien, lähettyvillä. Laji talvehtii Yhdysvaltain eteläosien ja Karibian metsissä. == Lisääntyminen ja ravinto == Sitruunakerttulit tekevät pesänsä yleensä maahan pensaan suojiin. Pesä rakennetaan ruohoista. Naaras munii kahdesta seitsemään, yleensä 4–6, punapilkullista kermanvalkeaa munaa. Sitruunakerttulin ravinto koostuu pääosin hyönteisistä ja ajoittain myös marjoista. thumb|200px|Sitruunakerttulin lisääntymisalue keltaisella == Lähteet == Luokka:Tulikerttulit
Columbia Workshop

Columbia Workshop on yhdysvaltalainen Irving Reisin luoma kokeellinen radioantologiasarja, jota esitettiin CBS:n radioverkon kautta 1936-1947. Sarjan alkaessa radio oli mediana nuori, ja sarjan yhtenä tarkoituksena oli etsiä rajoja sille, mitä radiossa voidaan toteuttaa. Irving Reis markkinoi ohjelmaideaansa kuukausia, kunnes se lopulta sai CBS:n William B. Lewisin hyväksynnän . Reis toimi useimpien sarjan jaksojen ohjaajana ja myös itse käsikirjoitti sarjaan kolme ohjelmaa. Alkuperäiskäsikirjoitusten lisäksi sarjassa esitettiin myös dramatisointeja kirjallisuuden klassikkoteoksista, kuten Orson Wellesin ohjaama Shakespearen MacbethMacbeth: 1940 Mercury Text Record , Lewis Carrollin Liisan seikkailut ihmemaassa Jerry Haendiges Vintage Radio Logs: Columbia Workshop sekä Karel Čapekin R.U.R.. Suurimman osan alkuperäismusiikista sävelsi Bernard Herrmann. Vuonna 1941 sarjasta esitettiin erikoiskausi, jonka kaikki 26 jaksoa olivat Norman Corwinin kirjoittamia. Kausi saikin alaotsikokseen 26 by Corwin. Columbia Workshopin tuotanto keskeytettiin 1942 toisen maailmansodan takia, sillä CBS piti sarjaa sopimattomana sota-aikana esitettäväksi. Päätöstä perusteltiin Mercury Theaterin vuonna 1938 esittämän Maailmojen sota -kuunnelman aiheuttamalla paniikilla ja Columbia Workshopissa samana vuonna esitetyn Air Raidin vastaavantyyppisellä realistisella toteutuksella. Sarjan tauolla ollessa esitetty Columbia Presents Corwin kuitenkin usein lasketaan osaksi Columbia Workshopia, vaikkei se sitä muodollisesti olekaan.oldtime.us: Columbia Presents Corwin Sarja palasi tauolta vuonna 1946 ja sitä tehtiin seuraavaan vuoteen saakka. Sarjan seuraajana pidetään 1956-1957 esitettyä The CBS Radio Workshop -sarjaa. ==Lähteet== ==Aiheesta muualla== *Sarjan jaksoja MP3-muodossa Archive.orgissa Luokka:Yhdysvaltalaiset radiokuunnelmat
Fernando Cornejo

Fernando Andrés Cornejo Jiménez (28. tammikuuta 1969 – 24. tammikuuta 2009) oli chileläinen jalkapalloilija. Hänen ammattilaisseuroinaan olivat Club Deportivo O'Higgins (1990–1991), Cobreloa (1992–1997, 2000–2004) ja Club Deportivo Universidad Católica (1998–1999). Hän kuului myös Chilen jalkapallomaajoukkueeseen vuosina 1995–2000. Hän pelasi kaikkiaan 33 maaottelua ja teki niissä kaksi maalia. Hän pelasi muun muassa vuoden 1998 maailmanmestaruuskilpailuissa Ranskassa.Playerhistory.com Cornejo kuoli vatsasyöpään 39-vuotiaana.Ex futbolista Fernando Cornejo fallece producto de un cáncer gástrico == Lähteet == Luokka:Chileläiset jalkapalloilijat Luokka:Vuonna 1969 syntyneet Luokka:Vuonna 2009 kuolleet
Bone Brothers

Bone Brothers on yhdysvaltalainen rap-duo. Sen jäseniä ovat Bone Thugs-N- Harmonyn Layzie Bone ja Bizzy Bone. ==Diskografia== * * * * * ==Singlet== Vuosi Nimi Listasijoitus . Billboardin viralliset Bone Brothersin sijoitukset. Albumi Billaboard Hot 100 R&B;/Hip-Hop Tracks lista Rap Tracks lista UK Singles lista 2004 "Hip Hop Baby " (feat. Krayzie Bone) \- 106 - - Bone Brothers 2004 "Everyday" (feat. Bone Thugs-N-Harmony) \- - - 69 Bone Brothers 2007 "Anything" - - - - Bone Brothers 2 2008 "Rollercoaster" - - 57 - Bone Brothers III ==Lähteet== Luokka:Yhdysvaltalaiset hip hop -yhtyeet
Frank Farrar

Frank Leroy Farrar (22. huhtikuuta 1929 – 31. lokakuuta 2021) oli yhdysvaltalainen lakimies ja republikaanisen puolueen poliitikko. Hän toimi Etelä-Dakotan osavaltion kuvernöörinä vuosina 1969–1971 oltuaan sitä ennen osavaltion oikeusministerinä vuodesta 1963. Hän oli Korean sodan veteraani ja uskonnoltaan presbyteeri.National Governors Association Farrar osallistui useisiin Ironman-triathloneihin 65-vuotiaasta alkaen. Hän toipui imusolmukesyövästä.Meet Frank Farrar, Kona's last official finisher in 2002 == Lähteet == == Aiheesta muualla == * South Dakota State Historical Society: Governors – Frank L. Farrar Luokka:Etelä-Dakotan kuvernöörit Luokka:Yhdysvaltalaiset republikaanipoliitikot Luokka:Vuonna 1929 syntyneet Luokka:Vuonna 2021 kuolleet
Ed Rendell

Edward Gene "Ed" Rendell (s. 5. tammikuuta 1944) on yhdysvaltalainen demokraattisen puolueen poliitikko. Hän on toiminut muun muassa Philadelphian pormestarina vuosina 1992–2000 ja Pennsylvanian osavaltion kuvernöörinä vuodesta 2003 vuoteen 2011 asti. Hän on varsinaiselta ammatiltaan lakimies ja oli vuosina 1978–1985 Philadelphian piirisyyttäjä. Rendell valmistui Pennsylvanian ja Villanovan yliopistoista. Hän on juutalainen.Forward Hänellä on puolisonsa Marjorie Rendellin kanssa yksi poika. == Lähteet == == Aiheesta muualla == Luokka:Pennsylvanian kuvernöörit Luokka:Yhdysvaltalaiset demokraattipoliitikot Luokka:Vuonna 1944 syntyneet Luokka:Elävät henkilöt
HC Devils Milano

HC Devils Milano on entinen italialainen jääkiekkoseura, joka perustettiin vuonna 1989 Milanossa. Vuosina 1993–1994 seura käytti myös nimeä Associazione Sportiva Milan Hockey viittauksena AC Milaniin.HC Devils Milano. Hockeyarenas. Viitattu 5.7.2016. Seura muutti vuonna 1996 Aostanlaaksoon, minkä seurauksena nimi vaihdettiin muotoon HC Devils Courmayeur. Kausi jäi kuitenkin seuran viimeiseksi ja sen toiminta lakkautettiin lopullisesti vuonna 1997. HC Devils Milano voitti Serie A:n kolmesti vuosina 1992–1994 ja Alpenligan vuonna 1991. Suomalainen Jari Kurri edusti joukkuetta kaudella 1990–1991. ==Lähteet== Luokka:Italialaiset jääkiekkoseurat Luokka:Vuonna 1989 perustetut urheiluseurat Luokka:Milanon urheilu
Olene S. Walker

thumb|right|Olene S. Walker Olene Smith Walker (15. marraskuuta 1930 Ogden, Utah – 28. marraskuuta 2015 Salt Lake City, Utah) oli yhdysvaltalainen republikaanisen puolueen poliitikko. Hän toimi Utahin osavaltion kuvernöörinä vuosina 2003–2005. Hän valmistui Brigham Youngin, Stanfordin ja Utahin yliopistoista.Hinckley Institute of Politics Walkeria edelsi kuvernöörinä Mike Leavitt ja seurasi Jon Huntsman, Jr. Hän oli Utahin ensimmäinen naiskuvernööri. == Lähteet == Luokka:Utahin kuvernöörit Luokka:Yhdysvaltalaiset republikaanipoliitikot Luokka:Vuonna 1930 syntyneet Luokka:Vuonna 2015 kuolleet